32. ΑΠΟΦΑΣΙΣ ΥΠ. ΚΟΙΝΩΝ. ΥΠΗΡΕΣΙΩΝ Αριθ. Γ7/3172 της 7/19 Ιουλ. 1972  (ΦΕΚ Β΄ 503) Περί ρυθμίσεως θεμάτων τινών αφορώντων εις εφημερίαν ιατρών. Έχοντες υπ’ όψιν τας διατάξεις του Ν.Δ. 1175/1972 (ΦΕΚ 89/19.6.72) «περί εφημερίας ιατρών κατά τας Κυριακάς κλπ. αργίας», αποφασίζομεν: 1.Ορίζομεν, όπως η εφημερία των υποχρέων προς τούτο ιατρών άρχηται από της 14.00΄ ώρας του Σαββάτου ή της προτεραίας της εξαιρεσίμου μέχρι της 07.00΄ ώρας της Δευτέρας ή της επομένης της εξαιρεσίμου. 2.Οι εφημερεύοντες ιατροί υποχρεούνται όπως, κατά το ως άνω χρονικόν διάστημα ευρίσκωνται εις τας οικίας ή ιατρεία αυτών κατά δήλωσίν των εις τον οικείον Ιατρικόν Σύλλογον και παρέχουν τας υπηρεσίας αυτών εις πάντα έχοντα ανάγκην. Εις περίπτωσιν απουσίας των δι’ επίσκεψιν οίκοι ασθενών οφείλουν να λαμβάνουν τα προσήκοντα μέτρα, ώστε να καθίσταται δυνατή η άμεσος μετ’ αυτών επικοινωνία. 3.Οι Ιατρικοί Σύλλογοι δέον όπως αντιμετωπίσουν την εφημερίαν αναλόγως της δυνάμεως των μελών αυτών. Ειδικώτερον δια τας Αθήνας, δέον όπως ορίζηται υπό του Ιατρικού Συλλόγου εις εφημερεύων ιατρός προς συντονισμόν της όλης εφημερίας. 4.Οι Ιατρικοί Σύλλογοι θα καταρτίζουν ανά τρίμηνον πίνακας των εφημερευόντων ιατρών εις ους θα αναγράφηται το ονοματεπώνυμον, η ειδικότης του εφημερεύοντος ιατρού, η ημέρα και ο τόπος εφημερίας (οικία ή ιατρείον), ως και ο αριθμός τηλεφώνου αυτού. Σελ.524,08 Τεύχος 466-Σελ.114 Οι πίνακες ούτοι αποστέλλονται εις τας οικίας Αστυνομικάς Δ/νσεις και Τμήματα, γνωστοποιούνται δε εις το κοινόν δια δημοσιεύσεώς των εις μίαν ή δύο τοπικάς ημερησίας εφημερίδας, ως και δι’ αναρήτσεώς των εις τα γραφεία του Συλλόγου, εις φαρμακεία και οικείον Δημοτικόν Κατάστημα. Η παρούσα δημοσιευθήτω δια της Εφημερίδος της Κυβερνήσεως. 